# ΕΛΛΗΝΙΚΗ ΔΗΜΟΚΡΑΤΙΑ

**ΝΟΜΟΣ ΚΕΡΚΥΡΑΣ**

### ΟΡΓΑΝΙΣΜΟΣ ΚΟΙΝΩΝΙΚΗΣ ΠΡΟΣΤΑΣΙΑΣ

**ΚΑΙ ΠΑΙΔΕΙΑΣ ΔΗΜΟΥ ΚΕΡΚΥΡΑΣ**

**Τηλ.26610 22989/26610 81873 Κέρκυρα 13/02/2018**

**Fax: 26610 81874 Αριθμ.Πρωτ: 498**

 **E-mail** **okppdk@gmail.com**

**ΤΕΧΝΙΚΗ ΠΕΡΙΓΡΑΦΗ – ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ**

 Για « Ανάθεση υπηρεσιών παιδιάτρου για τους Παιδικούς και Βρεφονηπιακούς Σταθμούς του Ν.Π.Δ.Δ. «Ο.Κ.Π.Π.Δ.Κ .Δήμου Κέρκυρας»

Αντικείμενο της ανάθεσης είναι η παροχή:

Α) Τις κατά νόμο υπηρεσίες του Ιατρού Παιδιάτρου στους Παιδικούς και Βρεφονηπιακούς Σταθμούς του Ν.Π.Δ.Δ. «Ο.Κ.Π.Π.Δ.Κ.» Δήμου Κέρκυρας, όπως προβλέπονται από τον εσωτερικό κανονισμό, σε περιπτώσεις έκτακτων αναγκών υποχρεούται να προσέρχεται άμεσα στις εγκαταστάσεις της συμβαλλόμενης.

Β) Θα τηρεί τα κατά νόμο βιβλία και φακέλους υγείας των παιδιών των Παιδικών και Βρεφονηπιακών Σταθμών και θα ενημερώνει άμεσα την Διεύθυνση του Ν.Π.Δ.Δ «Ο.Κ.Π.Π.Δ.Κ.» για τις τυχόν παρατηρήσεις του και υποδείξεις του που αφορούν την πρόληψη και την εξασφάλιση της υγείας των παιδιών των Παιδικών και Βρεφονηπιακών Σταθμών.

Γ) Εάν χρειαστούν πρόσθετες ιατρικές εξετάσεις είναι υποχρεωμένος να παραπέμπει τα παιδιά σε κρατικά ή ιδιωτικά νοσηλευτικά ιδρύματα και να ενημερώνεται για το αποτέλεσμα των εξετάσεων που υπέδειξε καθώς και να ενημερώνει τους σχετικούς ατομικούς φακέλους των παιδιών.

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |
| --- | --- |
| **Α/Α ΠΕΡΙΓΡΑΦΗ** | **ΔΑΠΑΝΗ ΜΕ ΦΠΑ** |
| Παροχή Ιατρικών Υπηρεσιών για τις ανάγκες των κάτωθι Παιδικών και Βρεφονηπιακών Σταθμών (Ομάδα Β΄):Α ΠΑΙΔΙΚΟΣ ΣΤΑΘΜΟΣ ΦΑΙΑΚΩΝ ΚΑΤΩ ΚΟΡΑΚΙΑΝΑΒ ΠΑΙΔΙΚΟΣ ΣΤΑΘΜΟΣ ΦΑΙΑΚΩΝ ΣΓΟΥΡΑΔΕΣ ΠΑΙΔΙΚΟΣ ΣΤΑΘΜΟΣ ΘΙΝΑΛΛΙΩΝ ΣΦΑΚΕΡΑΠΑΙΔΙΚΟΣ ΣΤΑΘΜΟΣ ΔΕ ΕΣΠΕΡΙΩΝ ΚΑΡΟΥΣΑΔΕΣΠΑΙΔΙΚΟΣ ΣΤΑΘΜΟΣ ΚΑΣΣΩΠΑΙΩΝ ΣΥΝΙΕΣ | **5.000,00 ΕΥΡΩ** |
| Παροχή Ιατρικών Υπηρεσιών για τις ανάγκες των κάτωθι Παιδικών και Βρεφονηπιακών Σταθμών (Ομάδα Γ΄) :Α ΠΑΙΔΙΚΟΣ ΣΤΑΘΜΟΣ ΛΕΥΚΙΜΜΗΣ ΜΕΛΙΚΙΑΒ ΠΑΙΔΙΚΟΣ ΣΤΑΘΜΟΣ ΛΕΥΚΙΜΜΗΣ ΡΙΓΓΛΑΔΕΣΠΑΙΔΙΚΟΣ ΣΤΑΘΜΟΣ ΔΕ ΜΕΛΛΙΤΙΕΩΝ ΑΓΙΟΣ ΜΑΤΘΑΙΟΣΠΑΙΔΙΚΟΣ ΣΤΑΘΜΟΣ ΚΟΡΙΣΣΙΩΝ ΠΕΡΙΒΟΛΙ | **4.000,00 ΕΥΡΩ** |

 Η αναφερόμενη τιμή διαμορφώθηκε μετά από έρευνα που έκανε το τμήμα στις τρέχουσες τιμές εμπορίου σε αντίστοιχο είδος.

Η ενδεικτική δαπάνη υπολογίζεται στο ποσό των 9.000,00 € με Φ.Π.Α. και για τις δύο Ομάδες .

Ο χώρος απασχόλησης θα είναι τα κτίρια των Παιδικών και Βρεφονηπιακών Σταθμών του Ν.Π.Δ.Δ «Ο.Κ.Π.Π.Δ.Κ.» και συγκεκριμένα:

**ΟΜΑΔΑ Β**

|  |  |  |
| --- | --- | --- |
| **Α/Α** | **ΟΝΟΜΑΣΙΑ** | **ΔΙΕΥΘΥΝΣΗ** |
| **1** | Παιδικός Σταθμός Εσπερίων | Καρουσάδες, Δ.Ε.Εσπερίων |
| **2** | Παιδικός Σταθμός Φαιάκων, Κ. Κορακιάνας | Θέση Γιαννούτσου, Κάτω Κορακιάνα |
| **3** | Παιδικός Σταθμός Θιναλλίων | Σφακερά, Δ.Ε. Θιναλίου |
| **4** | Παιδικός Σταθμός Κασσωπαίων | Θέση Αγνίτση Σινιών, Δ.Ε.Κασσωπαίων |
| **5** | Παιδικός Σταθμός Σγουράδων | Σγουράδες. Δ.Ε.Φαιάκων |

**ΟΜΑΔΑ Γ**

|  |  |  |
| --- | --- | --- |
| **Α/Α** | **ΟΝΟΜΑΣΙΑ** | **ΔΙΕΥΘΥΝΣΗ** |
| **1** | Α΄Δημοτικός Παιδικός Σταθμός Λευκίμμης | Θέση Μελίκια, Δ.Ε.Λευκίμμης |
| **2** | Β΄Δημοτικός Παιδικός Σταθμός Λευκίμμης | Θέση Ριγγλάδες, Λευκίμμης |
| **3** | Δημ. Παιδικός Σταθμός Μελιτειέων | Άγιος Ματθαίος, Δ.Ε. Μελιτειέων |
| **4** | Δημ. Παιδικός Σταθμός Κορισσίων | Περιβόλι, Δ.Ε. Κορισσίων |

**ΚΑΘΗΚΟΝΤΑ ΙΑΤΡΟΥ:**

1.1. Τηρεί τον ελάχιστο αριθμό επισκέψεων που θα είναι δύο φορές το μήνα και θα πρέπει να εξετάζονται τα παιδιά.

1.2. Υποβάλλει σε ιατρική εξέταση κατά τακτά διαστήματα όλα τα παιδιά και παρακολουθεί τη διανοητική και σωματική τους ανάπτυξη. Σε συνεργασία με τους γονείς ελέγχει για την τήρηση των υποχρεώσεων των εμβολιασμών τους και εξετάζει έκτακτα περιστατικά μετά από υπόδειξη των γονέων ή των διδασκόντων.

1.3. Τηρεί τις καρτέλες παρακολούθησης της υγείας των παιδιών υπό το πρίσμα του ιατρικού απορρήτου και για σοβαρά ζητήματα υγείας έρχεται σε επικοινωνία πρώτα με τους γονείς και ενημερώνει τη Διεύθυνση Κοινωνικών Υπηρεσιών.

1.4. Υποδεικνύει τα μέτρα που πρέπει να λαμβάνονται για την υγιεινή των παιδιών καθώς και για την άψογη υγειονομική κατάσταση του Σταθμού.

1.5. Διατηρεί στο Σταθμό φαρμακείο με τα κατά την κρίση του απαραίτητα φάρμακα και εκπαιδεύει για την παροχή πρώτων βοηθειών δύο, κατά την κρίση του καταλληλότερους υπαλλήλους από το διδακτικό ή διοικητικό προσωπικό. Ελέγχει κατά διαστήματα την καλή κατάσταση του φαρμακείου και είναι υπεύθυνος γι΄ αυτήν.

1.6. Υποδεικνύει τα κατάλληλα μέτρα για την προφύλαξη των παιδιών από λοιμώδη νοσήματα και επιδημίες και αναπτύσσει δραστηριότητες αγωγής υγείας για τα παιδιά σε συνεργασία με το προσωπικό και τους γονείς. Προς τούτο καλεί σε συγκεντρώσεις δύο φορές κατά έτος τους γονείς προς ενημέρωση.

1.7. Ελέγχει την υγιεινή και ασφάλεια των χώρων του Παιδικού Σταθμού.

1.8. Εισηγείται για τη δυνατότητα επιστροφής στο Σταθμό παιδιού που απουσίαζε από σοβαρή ασθένεια με βάση το ιατρικό πιστοποιητικό που προσκομίζεται από τους γονείς και τη προσωπική του εξέταση.

**Σ Υ Γ Γ Ρ Α Φ Η Υ Π Ο Χ Ρ Ε Ω Σ Ε Ω Ν**

Ασκεί τη γενική επίβλεψη για την υγεία των βρεφών και των νηπίων. Υποχρέωση είναι να

α) Συμμορφώνεται προς τις υποχρεώσεις που προκύπτουν από τις κείμενες διατάξεις για την υγεία αυτών και την υγειονομική κατάσταση της μονάδας.

β) Τηρεί και ενημερώνει την κάρτα υγείας βρεφών της μονάδας.

γ) Ο ελάχιστος αριθμός επισκέψεων θα είναι δύο φορές το μήνα και θα πρέπει να εξετάζονται τα παιδιά,

ε) Κάθε φορά που κάποιο παιδί είναι αδιάθετο, θα πρέπει ο παιδίατρος να κρίνει αν το παιδί μπορεί να παραμείνει ή να αναρρώσει εκτός παιδικού και βρεφονηπιακού σταθμού καθώς και το χρόνο ανάρρωσης.

**ΔΙΑΡΚΕΙΑ ΠΑΡΟΧΗΣ ΥΠΗΡΕΣΙΩΝ**

Η διάρκεια της σύμβασης θα είναι για έντεκα μήνες, από την υπογραφή της σύμβασης μέχρι τις 31-07-2018 (Τον μήνα Αύγουστο όλοι οι Παιδικοί κλειστοί) και από την 1η-09-2018 έως την λήξη της σύμβασης συνολικής διάρκειας έντεκα (11) μηνών.

**ΑΠΑΙΤΟΥΜΕΝΑ ΠΡΟΣΟΝΤΑ**

**ΚΥΡΙΑ ΠΡΟΣΟΝΤΑ – ΔΙΚΑΙΟΛΟΓΗΤΙΚΑ:**

α) Άδεια άσκησης ιατρικού επαγγέλματος.

β) Οποιοδήποτε πτυχίο ή δίπλωμα ΑΕΙ ή δίπλωμα του Ελληνικού Ανοικτού Πανεπιστημίου ή των Προγραμμάτων Σπουδών Επιλογής ΑΕΙ της ημεδαπής ή άλλος ισότιμος τίτλος σχολών της αλλοδαπής βάσει του οποίου χορηγήθηκε η ανωτέρω άδεια άσκησης επαγγέλματος.

γ) Άδεια τίτλου ειδικότητας παιδιάτρου από την αρμόδια Ελληνική Αρχή.

δ) Βεβαίωση ιδιότητας μέλους Ιατρικού Συλλόγου.

ε) Εκπλήρωση της υποχρεωτικής άσκησης υπηρεσίας υπαίθρου, αποδεικνυόμενη με βεβαίωση του Υπουργείου Υγείας και Πρόνοιας.

Ο ΠΡΟΕΔΡΟΣ

ΣΩΤΗΡΙΟΣ ΚΑΖΙΑΝΗΣ